section_heading: Povijest
paragraph_text: Lučenec i okolica bili su naseljeni u još u kameno doba. Slaveni naseljavaju ovo područje u 6. i 7. stoljeću. Prvi Mađari na područje Lučeneca naseljavaju se u 10. stoljeću. Lučenec se prvi puta spominje 1128. kada je izgrađena kapela u čast Djevice Marije. Prvi direktni spomen grada je iz 1247. pod imenom Luchunch, do prve polovice 15. stoljeća Lučenec je bio mali grad smješten izvan glavnih trgovačkih puteva. Grad je 1442., zauzeo Jan Jiskra, 1451. pokušao ga je osvojiti Janko Hunjadi ali vojska Jana Jiskra ga je pobijedila i očuvala grad. Nakon pada Filakova 1554. Lučenec je pod kontrolom Osmanskog Carstva i njihovih vazala do 1593. Grad je izgorio tijekom revolucije 1848./1849. kada je bio okupiran od strane Ruske carske vojske.